**ВЪЗЛОЖИТЕЛ: ОБЩИНА ПЕРНИК**

**ПРЕДМЕТ: „Изпълнение на Инженеринг – проектиране, авторски надзор и СМР“ по проект „Подкрепа за деинституциализация в община Перник чрез изграждане на наблюдавано жилище“, по договор № BG16RFOP001-5.001-0053-C01 с Управляващия орган на Оперативна програма „Региони в растеж“ 2014-2020 за предоставяне на безвъзмездна финансова помощ, съфинансиран от Европейския съюз чрез Европейския фонд за регионално развитие.**

**ТЕХНИЧЕСКА СПЕЦИФИКАЦИЯ**

1. **КРАТКО ОПИСАНИЕ НА ДЕЙНОСТИТЕ В ОБХВАТА НА ОБЩЕСТВЕНАТА ПОРЪЧКА**
	1. **Разработване на инвестиционен проект:**

 Изготвяне на работен инвестиционен проект, съгласно разпоредбите на ЗУТ и при спазване изискванията на Наредба № 4 от 21 май 2001 г. за обхвата и съдържанието на инвестиционните проекти, като Изпълнителят се съобрази с изискванията на Възложителя, описани в Техническата спецификация, както и техническите правила и норми за проектиране, стандарти, технически указания, ЗУТ и др., на които следва да отговаря проектната документация. Изпълнителят съгласува с Възложителя цветовото решение за визия на сградата.

 Всички чертежи във фаза Работен проект, следва да бъдат изготвени на AutoCAD или еквивалентен софтуер, в подходящи мащаби. Към изготвения проект, следва да се представи и количествено-стойностна сметка.

 Изискванията към съдържанието на отделните проектни части в състава на «работен проект» са посочени в Техническата спецификация.

 Съгласуването и одобряването на «работен проект» от Възложителя, Консултанта по чл. 166 от ЗУТ, специализираните държавни контролни органи и експлоатационни дружества, и получаване на **разрешение** за строеж е ангажимент на Възложителя.

* 1. **Изпълнение на СМР:**

 Изпълнението на СМР се извършва в съответствие с част трета "Строителство" от ЗУТ и започва след влизане в сила на разрешението за строеж и след подписване на Протокол за откриване на строителна площадка и определяне на строителна линия и ниво на строежа.

Техническото изпълнение на строителството трябва да бъде изпълнено в съответствие с изискванията на нормативната уредба, отнасяща се към предмета на поръчката, технически правила, техническите спецификации на вложените в строежа строителни продукти, материали и оборудване, и добрите строителни практики в Република България и в Европейския съюз. Изпълнителят по настоящата обществена поръчка, следва да изпълнява СМР, съгласно одобрените инвестиционни проекти и издаденото разрешение за строеж. Строителните и монтажни работи следва да бъдат изпълнени, съгласно условията на договора, изготвения, съгласуван и одобрен инвестиционен проект ведно с приложената подробна количествено - стойностна сметка.

Всички материали, съоръжения, машини, готови продукти и други които се влагат и/или се използват при строително-монтажните дейности на обектите да отговарят на стандарти БДС EN (актуални към датата на прилагане, от Български институт за стандартизация) или еквивалент.

В процеса на изпълнение на строителните и монтажните работи трябва да бъдат съставени всички необходими актове и протоколи, предвидени в Наредба № 3 от 31.07.2003 г. за съставяне на актове и протоколи по време на строителството.

Изпълнителя предава на Възложителя с протокол всички документи , които следва да изготви съгласно действащото законодателство, и необходими за издаване на разрешение за ползване на обекта, включително документите, доказващи съответствието на вложените строителни продукти с изискванията на Закона за техническите изисквания към продуктите, и заверената екзекутивна документация, когато такава следва да се състави.

* 1. **Авторски надзор по време на изпълнението на СМР:**

Изпълнителят, ще упражнява авторския надзор по време на строителството, съгласно одобрените проектни документации и приложимата нормативна уредба посредством експертите проектанти по отделните части на проекта или упълномощени от тях лица при условие, че упълномощените лица притежават квалификация, съответстваща на заложените в процедурата минимални изисквания към съответния експерт проектант и са предварително одобрени от Възложителя.

Изпълнителят, чрез своите експерти, е длъжен да бъде на разположение на Възложителя през цялото времетраене на обновителните и ремонтни дейности.

Изпълнителят се задължава да упражнява авторски надзор в следните случаи:

а/ Във всички случаи, когато присъствието на проектант на обекта е наложително, след получаване на писмена покана от Възложителя;

б/ За участие в приемателна комисия на извършените строително - монтажни работи.

При необходимост от авторски надзор на обекта, Възложителят отправя писмена покана, изпратена чрез куриер, по факс или по електронна поща до Изпълнителя, в срок не по-малък от 24 часа преди датата и часа на посещението за извършването на всеки авторски надзор. Ако авторският надзор се отнася за неработен ден, необходимо е уведомяване 48 часа преди започване на почивните дни. При невъзможност на Изпълнителя да осигури на обекта на посочената в поканата дата експерта проектант изработил частта от проекта, за която е необходим авторски надзор, Изпълнителят се задължава да осигури друг експерт, който да се яви на строителната площадка и извърши необходимия авторския надзор, като този експерт следва да отговоря на същите условия за професионален опит и квалификация като експерта, когото заменя. Изпълнителят, чрез своите експерти, е длъжен да упражнява авторския надзор своевременно и ефективно, като се отзовава на повикванията на Възложителя.

Авторският надзор ще бъде упражняван след писмена покана от Възложителя във всички случаи, когато присъствието на експерт проектант на обекта е наложително, относно:

• Присъствие при съставяне на и подписване на задължителните протоколи и актове по време на строителството и в случаите на установяване на неточно изпълнение на проекта, заверки - при покана от страна на Възложителя и др.;

• Наблюдение на изпълнението на строежа по време на целия период на изпълнение, на строително-монтажните работи за спазване на предписанията на проектанта за точно изпълнение на изработения от него проект от страна на всички участници в строителството;

• Изработване и съгласуване на промени в проектната документация при необходимост по искане на Възложителя и/или по предложение на Консултанта, осъществяващ строителния надзор и др.;

• Заверка на екзекутивната документация за строежа след изпълнение на обектите.

 **4. СРОК И МЯСТО ЗА ИЗПЪЛНЕНИЕ НА ПОРЪЧКАТА:**

 **Срокът за изпълнение** на дейностите, включени в инженеринга, е общо 13 (тринадесет месеца), както следва:

 **4.1.** Срокът за изработването на инвестиционния проект е съгласно техническото предложение на участника в календарни дни и включва времето от получаване на писменото уведомление от страна на Възложителя до предаването на проекта;

 **4.2.** Срокът за изпълнение на строително-монтажните работи е съгласно техническото предложение на участника в месеци и включва времето от подписване на Протокол за откриване на строителна площадка и определяне на строителна линия и ниво на строежа до подписването на Констативен акт за установяване годността за приемане на строежа (част, етап от него) – Приложение № 15 към чл. 7, ал. 3, т. 15 от Наредба № 3 от 31 юли 2003 година.

 **4.3.** Срокът за осъществяване на авторски надзор по време на строителството започва да тече от подписването на Протокол за откриване на строителната площадка и определяне на строителна линия и ниво на строежа и приключва с подписването на Констативен акт за установяване годността за приемане на строежа – Приложение № 15 към чл. 7, ал. 3, т. 15 от Наредба № 3 от 31 юли 2003 година.

* **Място на изпълнение на поръчката**: гр. Перник, кв. „Изток“, ул. „Младен Стоянов“ № 1А, община Перник.

 **5. ПРОГНОЗНА СТОЙНОСТ:**

 **Прогнозната** стойност на поръчката се определя в български лева, без ДДС и е максимална.

 Прогнозната стойност на настоящата обществена поръчка за инженеринг (проектиране, СМР и авторски надзор) е 73 000,00 лв. (седемдесет и три хиляди лева) без ДДС, от които:

1. За проектиране и авторски надзор – 3 475,00 (три хиляди четиристотин и седемдесет и пет) лева без ДДС
2. За изпълнение на СМР – 69 525,00 (шейсет и девет хиляди петстотин двадесет и пет) лева

***ВАЖНО!***

Ценовото предложение задължително включва пълния обем дейности по техническата спецификация.

**6. ФИНАНСИРАНЕ:**

Финансирането на обекта на обществената поръчка ще се осигури въз основа на Договор № BG16RFOP001-5.001-0053-C01 с Управляващия орган на Оперативна програма „Региони в растеж“ 2014-2020 за предоставяне на безвъзмездна финансова помощ по приоритетна ос 5 "Регионална социална инфраструктура", процедура BG16RFOP001-5.001 - „Подкрепа за деинституционализация на грижите за деца“ по Оперативна програма „Региони в растеж“ 2014-2020 г.

**РАЗДЕЛ ІI. ТЕХНИЧЕСКА СПЕЦИФИКАЦИЯ**

Изпълнението на обществената поръчка включва следните дейности:

* **ДЕЙНОСТ 1:** Изготвяне на работен проект по всички части и осъществяване на авторски надзор по време на изпълнение на СМР;
* **ДЕЙНОСТ 2:** Изпълнение на СМР.

 Целта на настоящата обществена поръчка е осигуряване на подходяща социална инфраструктура, създаваща условия за предоставяне на нов вид социални услуги в общността, като по този начин се замени съществуващият модел на грижа за младежи чрез ремонт, оборудване и обзавеждане на сграда за наблюдавано жилище за младежи от 18 до 21 годишна възраст. Реализирането на проекта ще създаде подходяща социална инфраструктура за подкрепа на лица навършили 18 години, които напускат специализирана институция, преходно жилище или защитено жилище и им предстои да водят независим начин на живот, съгласно Картата на услугите за подкрепа в общността и в семейна среда и Картата на резидентните услуги.

 Специфични цели:

* Създаване на социална инфраструктура в община Перник, създаваща възможност за подкрепа на младежи между 18 и 21 годишна възраст;
* Предоставяне на нова, качествена и ефективна социална услуга вследствие осигурената материална база;
* Превенция на рисковете за социална изолация на лица навършили пълнолетие.

Предложените мерки за осигуряване на подходяща социална инфраструктура, създаваща условия за предоставяне на нов вид социални услуги в общността, ще допринесат за:

* Изграждане и осигуряване на подходяща инфраструктура чрез ремонт и модернизация на материалната база, оборудване и обзавеждане.
* Подобряване на експлоатационните характеристики за удължаване на жизнения цикъл на сградата;
* Повишаване на енергийната ефективност на сграда;
* Модернизация на публичната инфраструктура;
* **Кратка информация:**

**Инженеринг по проект:** BG16RFOP001-5.001-0053-C01 „Подкрепа за деинституционализацията в община Перник чрез изграждане на наблюдавано жилище" - „Преустройство, реконструкция и модернизация на съществуваща двуетажна сграда в „Наблюдавано жилище за младежи от 18 до 21 годишна възраст“, намираща се УПИ II, кв. 40, по плана на гр. Перник, кв. „Изток“ в имот с идентификатор 55871.515.1433, съгласно кадастралната карта и кадастралните регистри (КККР) на гр. Перник с административен адрес: ул. „Младен Стоянов“ № 1А по Оперативна програма „Региони в растеж“ 2014-2020 г.

Съществуващо положение:

Обектът се намираща се УПИ II, кв. 40, по плана на гр. Перник, кв. „Изток“ в имот с идентификатор 55871.515.1433, съгласно кадастралната карта и кадастралните регистри (КККР) на гр. Перник с административен адрес: ул. „Младен Стоянов“ № 1А. Обектът е с идентификатор 55871.515.1433.1, съгласно КККР на гр. Перник и е частна общинска собственост с предназначение – сграда за търговия, съгласно Акт за общинска собственост №6492/24.08.2010 г. За сградата има издадено удостоверение за търпимост от главния архитект на община Перник. Строителството на сградата е започнало най-вероятно през 1993 г. Сградата е двуетажна със застроена площ (ЗП) от 87.00 кв. м., разгърната застроена площ (РЗП) от 174.00 кв. м. и конструктивна височина на етажите – 3,20 м. Строежът представлява двуетажна постройка, на която приземният етаж е бил предвиден за кафе/заведение и се състои от едно общо помещение и санитарен възел, а вторият – жилищен, състоящ се от три стай, коридор и санитарен възел. Вертикалната комуникация се осъществява чрез външно открито стълбище, което е разрушено и негодно за употреба. Носещата конструкция е монолитна стоманобетонна, а стените са от керамични пълнежни тела и от газобетонии блокове. Покривът е плосък и се отводнява чрез барбакани през борда на покрива без водосточни тръби. Прозорците и вратите на сградата са с липсваща дограма. На места външните стени са с недостатъчна дебелина за осигуряване на топлотехническите характеристики за едно жилище. Електро и ВиК инсталациите липсват. Липсват парапети на балконите на втория етаж. Мазилката по стените е компрометирана и се нуждае от подмяна. Липсва подова настилка. На първия етаж се намира монолитен бар-плот с размери 220х350 см, който е обрушен и трябва да се премахне. Хидроизолацията на плоския покрив е в добро състояние.

* **В инвестиционния проект за сградата следва да бъдат включени:**
1. Преустройство, реконструкция и модернизация на съществуваща двуетажна сграда в „Наблюдавано жилище за младежи от 18 до 21 годишна възраст:
	1. **В част „Архитектурна“:**
		1. На първия етаж:
* Демонтаж теракота;
* Разваляне на масивен бар плот, включително събиране на отпадъците;
* Разбиване на компрометирано стоманобетонно стълбищно рамо за връзка между І-ви и ІІ-ри етаж, вкл. изнасяне на отпадъците;
* Разваляне на масивна пристройка от южната фасада на сградата;
* Зидария с газобетонни блокчета с дебелина 15 см (за обособяване на входно антре);
* Направа улей в подова замазка за монтаж на PVC тръби Ø50, вкл. замазване след полагане на тръбата;
* Оформяне на отвор в тухлен зид за монтиране на входна врата към южната фасада за достъп до стълбите на ІІ-рия етаж, включително събиране на отпадъците;
* Демонтаж фаянсова облицовка в тоалетна;
* Демонтаж тоалетна чиния;
* Фаянсова облицовка по стени в тоалетна до Н=2.00 м;
* Зазиждане отвори на западната фасада 1,20/1,70 м;
* Облицовка стени с гипсокартон и топлоизолация на метална конструкция;
* Двукратно боядисване на стени с латексова боя;
* Направа на саморазливна замазка;
* Доставка и монтаж на гранитогрес върху подова замазка;
* Монтаж на цокъл от гранитогрес;
* Доставка и монтаж на разстерен окачен таван с минераловатни пана;
* Доставка и монтаж на PVC дограма;
* Доставка и монтаж на подпрозоречни первази;
* Доставка и монтаж на входна алуминиева врата;
* Доставка и монтаж на вътрешни алуминиеви врати ;
* Обръщане дограма, включително боядисване с латексова боя;
* Изграждане на ново стълбищно рамо за връзка между І-ви и ІІ-ри етаж;
* Товарене и извозване на строителни отпадъци;
	+ 1. На втория етаж:
* Демонтаж теракота
* Зазиждане на отвори 120/170 западна фасада и отвор за врата между съседни помещения;
* Преградни стени 12 см с газобетонови блокчета;
* Направа на саморазливна замазка;
* Доставка и монтаж на PVC дограма;
* Доставка и монтаж на ламиниран паркет;
* Доставка и монтаж на подови PVC первази;
* Доставка и монтаж на гранитогрес в коридор;
* Фаянсова облицовка по стени до Н=2 м;
* Доставка и монтаж на теракота в мокри помещения;
* Облицовка стени с гипсокартон и топлоизолация на метална конструкция;
* Направа на окачен таван с гипсокартон и топлоизолация от минерална вата;
* Доставка и монтаж на алуминиеви интериорни врати;
* Доставка и монтаж на преходни лайсни;
* Боядисване стени и тавани с латексова боя;
* Направа на циментова замазка на тераси;
* Доставка и монтаж на гранитогрес тераси;
* Доставка и монтаж на алуминиеви парапети тераси;
* Товарене и извозване на строителни отпадъци.
	1. **Част „Електрическа“:**
		1. На първия етаж:
* Направа на лампени и контактни излази зад гипсокартон до 10 м с кабел;
* Доставка и монтаж на ел. кутии и конзоли;
* Доставка и монтаж на ел. ключове и контакти;
* Доставка и монтаж на ел. табло за скрит монтаж до 12 модула;
* Доставка и монтаж на автоматични предпазители;
* Доставка и монтаж на бойлер;
* Доставка и монтаж на луминесцентни осветителни тела за скрит монтаж.
	+ 1. На втория етаж:
* Направа на лампени и контактни излази зад гипсокартон до 10 м с кабел;
* Доставка и монтаж на ел. кутии и конзоли;
* Доставка и монтаж на ел. ключове и контакти;
* Доставка и монтаж на ел. табло за скрит монтаж до 12 модула;
* Доставка и монтаж на автоматични предпазители;
* Доставка и монтаж на луминесцентни осветителни тела за скрит монтаж;
* Доставка и монтаж на противовлажни осветителни тела.
	1. **Част „В и К“:**
		1. На първия етаж:
* Вътрешна водопроводна инсталация от полипропиленови тръби Ø20 за студена вода;
* Вътрешна водопроводна инсталация от полипропиленови тръби Ø20 за топла вода;
* Доставка и монтаж на смесителни батерии;
* Доставка и монтаж на моноблок;
* Доставка и монтаж на порцеланова мивка;
* Доставка и монтаж на спирателни кранове;
* PVC тръби муфени с фасонни части Ø50/1.8 за отводняване на кухненска мивка в замазка;
* PVC тръби за канализация;
	+ 1. На втория етаж:
* Доставка и монтаж на моноблок;
* Доставка и монтаж на порцеланова мивка;
* Доставка и монтаж на смесителни батерии;
* Вътрешна водопроводна инсталация от полипропиленови тръби Ø20 за студена вода;
* Вътрешна водопроводна инсталация от полипропиленови тръби Ø20 за топла вода;
* PVC канал Ø110 за заустване на тоалетна чиния;
* PVC тръби за канализация.
	1. **Част „Отопление, вентилация и климатизация“:**
* Доставка и монтаж на окомплектовани алуминиеви радиатори;
* Доставка и полагане на тръби с алуминиева вложка Ø16;
* Доставка и монтаж на колекторна кутия окомплектована;
* Изграждане на помещение за абонатна станция;
* Доставка и монтаж на абонатна станция.
	+ 1. На втория етаж:
* Доставка и монтаж на окомплектовани алуминиеви радиатори;
* Доставка и полагане на тръби с алуминиева вложка Ø16;
* Доставка и монтаж на колекторна кутия окомплектована.
	1. **Покривни работи**
* Демонтаж барбакани;
* Демонтаж компрометирана хидроизолация;
* Разваляне циментова замазка, вкл. сваляне на строителните отпадъци;
* Демонтаж ламаринена обшивка върху борд;
* Полагане на покривна пароизолация;
* Доставка и полагане на покривна топлоизолация XPS 12 см;
* Направа на армирана циментова замазка с наклони;
* Пробиване на нови отвори през покривен борд за монтаж на нови барбакани;
* Направа на холкери от циментова замазка;
* Доставка и полагане на битумен грунд;
* Доставка и полагане на хидроизолационна мембрана без посипка 4 мм.
* Доставка и полагане на хидроизолационна мембрана с минерална посипка 4,5 кг/м2.
* Покриване бордове с шапки от ламарина с ПВЦ покритие;
* Доставка и монтаж на барбакани;
* Монтаж на водосточни тръби;
* Товарене и извозване на строителни отпадъци.
	1. **Разрушаване и изграждане на нова стълбищна клетка.**
* Направа на масивни ивични стоманобетонни основи (изкоп, кофраж, армировка, бетон);
* Направа тухлена зидария 25 см;
* Изграждане на масивни стоманобетонни стълби за вътрешна връзка между І-ви и ІІ-ри етаж, колони, греди, пояси;
* Направа на стоманобетонна покривна конструкция над пристройка, вкл. покриване с хидроизолационна мембрана;
* Направа на циментова замазка и облицовка на стълбищно рамо с гранитогрес, вкл. цокъл;
* Монтаж PVC дограма към стълбищна клетка;
* Облицовка стени и тавани на стълбищна клетка с гипсокартон;
* Боядисване стени и тавани стълбищна клетка с латексова боя;
* Лампени излази в стълбищна клетка;
* Доставка и монтаж на осветителни тела в стълбищна клетка;
* Направа на настилка от тротоарни плочи.
	1. **Част „Енергийна ефективност“**
* Доставка и монтаж на фасадно скеле;
* Доставка и монтаж на фасадна топлоизолация EPS - F (λ=0,035W/mK) -100мм, вкл.лепило, дюбелиране, шпакловка върху PVC мрежа и финишно покритие полимерна мазилка;
* Обръщане на страници на дограма XPS 30мм. вкл. лепило, дюбелиране, шпакловка в/у PVC мрежа и крайно покритие полимерна мазилка;
* Доставка и монтаж на външни подпрозоречни первази;
* Доставка и монтаж на вътрешни подпрозоречни первази;
	1. Осигуряване на достъп за лица с увреждания до сградата, обект на интервенция. Всички необходими мерки за осигуряване на достъпна архитектурна среда съгласно действащата нормативна уредба, в т.ч. и Наредба № 4 от 1 юли 2009 г. за поддържане, изпълнение и поддържане на строежите в съответствие с изискванията за достъпна среда на населението, включително за хора с увреждания (ДВ бр. 54 от 2009 г.) – предвидено е закупуване на устройство за изкачване на стълби за инвалидни колички с мотор, батерии и зарядно устройство, което е предмет на отделна обществена поръчка.
	2. При изпълнение на СМР, свързани с предписаните мерки да се спазват изискванията на „Наредба за изменение и допълнение на Наредба № Із-1971 от 2009 г. за строително-технически правила и норми за осигуряване на безопасност при пожар (обн., ДВ, бр. 96 от 2009 г.; попр., бр. 17 от 2010 г.; изм., бр. 101 от 2010 г.; изм. и доп., бр. 75 от 2013 г., бр. 69 и 89 от 2014 г.; изм., бр. 8 от 2015 г.)

***Забележка:*** Навсякъде в текста на настоящата техническа спецификация, както и в цялата документация, където има упоменати търговски марки и/или наименования следва да се разбира **„или еквивалент”** и да се има предвид от участниците, че могат да предложат и еквивалентни стоки, материали или услуги.

* **Общи изисквания:**

 **І. ЗА ДЕЙНОСТ 1: Изготвяне на работен проект по всички части и осъществяване на авторски надзор по време на изпълнение на СМР:**

**1. Изготвяне на работен проект:**

Работният проект следва да бъде изготвен съгласно изискванията на Закона за устройство на територията (ЗУТ), Наредба № 4 от 2001 г. за обхвата и съдържанието на инвестиционните проекти (обн., ДВ, бр. 51 от 2001 г.), приложимата нормативна уредба по проектните части, включени в обхвата на работния проект за нуждите на обновяването в зависимост от допустимите за финансиране дейности, както и други нормативни актове, които не са изрично посочени, но са относими. Техническият проект следва да бъде придружен с подробни количествено-стойности сметки по приложените части, които следва да бъдат подписани от съответните проектанти по тях.

В обяснителната записка на работния проект експертите - проектанти на Изпълнителя следва подробно да опишат необходимите изходни данни, дейности, технико-икономически показатели, спецификация на предвидените за влагане строителни продукти (материали, изделия, комплекти и системи) с технически изисквания към тях в съответствие с действащи норми и стандарти и технология на изпълнение, количествени и количествено- стойностни сметки.

При изготвяне на проектна документация, експертите, отговарящи за разработване на работния проект ще ползват направеното и одобрено от главния архитект на община Перник архитектурно заснемане на обекта.

Инвестиционният проект следва да включва всички задължителни енергоспестяващи мерки, които водят до съответствие на сградата с нормативните изисквания за енергийна ефективност.

**Работният проект:**

1. Изяснява конкретните проектни решения в степен, осигуряваща възможност за цялостно изпълнение на предвидените видове СМР на сградата;

2. Осигурява съответствието на проектните решения с изискванията към строежите по чл. 169 от ЗУТ.

**Обхват на проектирането:**

Работният проект следва да е с обхват и съдържание, съгласно нормативните изисквания на Наредба № 4 от 2001 г. за обхвата и съдържанието на инвестиционните проекти, а така също и специфичните изисквания на проекта.

Изпълнителят следва да представи **работен проект в следния обхват:**

* **Част АРХИТЕКТУРНА:**
* Обяснителна записка - следва да пояснява предлаганите проектни решения, във връзка и в съответствие с изходните данни и да съдържа информация за необходимите строителни продукти с технически изисквания към тях в съответствие с действащи норми и стандарти (материали, изделия, комплекти) за изпълнение на СМР и начина на тяхната обработка, полагане и/или монтаж;
* Разпределения – по етажи и др. при необходимост - М 1:50;
* Характерни вертикални разрези на сградата – М 1:50;
* Фасади - графично и цветово решение за оформяне фасадите на обекта след изпълнение на предвидената фасадна топлоизолация. Графичното представяне на фасадите трябва да указва ясно всички интервенции, които ще бъдат изпълнени по обвивката на сградата, вкл. дограмата, предвидена за подмяна;
* Преди внасянето на техическите проекти за одобрение от Главния архитект, изпълнителят трябва да престави идейно фасадно решение с 3 D визуализация, което да бъде презентирано на ръковоството на община Перник, вкл. Главния архитект и екипа за управление на проекта.
* Архитектурно-строителни детайли в подходящ мащаб, изясняващи изпълнението на отделни СМР, в т.ч. топлоизолационна система по елементи на сградата, еркери, стълбищна клетка и входно пространство, външна дограма (прозорци и врати) и др., свързани със спецификата на конкретния обект на обновяване, разположение на климатизаторите (съобразено и с начина на отвеждане на конденза), сателитни антени, решетки, сенници, предпазни парапети и привеждането им към нормативите;
* Решение за фасадната дограма на обекта, отразено в спецификация на дограмата, която следва да съдържа:

 **Схема** на всеки отделен вид прозорец, врата или витрина с посочени растерни и габаритни размери, всички отваряеми части с посоките им на отваряне и ясно разграничени остъклени и плътни части;

- Общия необходим брой на всеки отделен вид прозорец, врата или витрина за обекта;

- Единичната площ и общата площ по габаритни размери на всеки отделен вид прозорец, врата или витрина за обекта;

- Разположението на новопроектираната дограма по фасадите на обекта да се представи в графичен вид с ясна идентификация на всеки отделен вид прозорец, врата или витрина за обекта;

- Растерът и отваряемостта на дограмата да бъдат съобразени със спецификата, експлоатационния режим и хигиенните изисквания на помещенията, които обслужва. Цветът на дограмата за прозорците да бъде бял и да имат отваряема част в две посоки.

* **Част КОНСТРУКТИВНА:**
* Конструктивно възстановяване/усилване, в зависимост от промените, настъпили по време на експлоатация на сградата;
* Обяснителна записка - съдържа подробна информация относно предвидените в работния проект СМР и тяхното влияние върху конструкцията на сградата във връзка с допълнителното натоварване и сеизмичната осигуреност на сградата. Към записката се прилага спецификация на предвидените за влагане строителни продукти (материали, изделия) по част конструктивна (ако е приложимо) с технически изисквания към тях в съответствие с действащи норми и стандарти;
* Детайли, които се отнасят към конструктивните/носещи елементи на сградата, ако са приложими; Детайлите се изработват с подробност и конкретност, които следва да осигурят изпълнението на СМР.
* **Част ЕЛЕКТРИЧЕСКА:**
* Обяснителна записка - описание на възприетите технически решения и спецификация на предвидените за влагане строителни продукти (материали, изделия) по част електро с технически изисквания към тях в съответствие с действащи норми и стандарти;
* Графична част, вкл. детайли за изпълнение.
* **Част В и К:**
* Обяснителна записка - следва да пояснява предлаганите проектни решения, във връзка и в съответствие изходните данни и да съдържа информация за необходимите строителни продукти с технически изисквания към тях в съответствие с действащи норми и стандарти (материали, изделия, комплекти) за изпълнение на СМР и начина на тяхната обработка, полагане и/или монтаж.
* Графична част, технически чертежи, вкл. детайли за изпълнение
* **Част Отопление и вентилация:**
* Обяснителна записка - следва да пояснява предлаганите проектни решения, във връзка и в съответствие с изходните данни и да съдържа информация за необходимите строителни продукти с технически изисквания към тях в съответствие с действащи норми и стандарти (материали, изделия, комплекти) за изпълнение на СМР и начина на тяхната обработка, полагане и/или монтаж;
* Графична част, технически чертежи, вкл. детайли за изпълнение.
* **Част ЕНЕРГИЙНА ЕФЕКТИВНОСТ И ДОКЛАД:**
* Обяснителна записка;
* Технически изчисления;
* Графична част - технически чертежи на архитектурно-строителни детайли и елементи с описание към всеки детайл на геометричните, топлофизичните и оптичните характеристики на продуктите, приложения - технически спецификации и характеристики на вложените в строежа строителни и енергоефективни продукти.
* **Част ПЛАН ЗА БЕЗОПАСНОСТ И ЗДРАВЕ:**
* С обхват и съдържание, определени съгласно Наредба № 2 от 2004 г. за минималните изисквания за здравословни и безопасни условия на труд при извършване на строителни и монтажни работи (обн., ДВ, бр. 37 от 2004 г.);
* Обяснителна записка;
* Графична част.
* **Част СМЕТНА ДОКУМЕНТАЦИЯ:**

 По части, в т.ч. подробни количествени сметки по всяка част и обща количествено-стойностна сметка за видовете СМР.

 Участникът следва да предложи отделни лица за проектанти по следните части от проекта: Ръководител екип – проектант част Архитектура; Проектант част Конструктивна; Проектант част Електрическа; Проектант част ВиК; Проектант част ОВК. Допустимо е едно лице да е проектант по посочените в предишното изречение части и по друга част от изброените по-горе и изискуеми според нормативната уредба, ако притежава необходимите квалификации и правоспособност за изготвяне на проекти по съответните част/и.

***Всички предписани от Изпълнителя в работния проект дейности следва да са допустими за финансиране.***

В работния проект, следва да се предвидят продукти (материали и изделия, които съответстват на техническите спецификации на действащите в Република България нормативни актове. Продуктите трябва да имат оценено съответствие със съществените изисквания определени в Закона за техническите изисквания към продуктите (ЗТИП).

Обемът и съдържанието на документацията и приложените към нея записки и детайли, следва да бъдат достатъчни за изпълнение на обновителните дейности по обекта.

*Проектно-сметната документация* следва да бъде изработена, подписана и съгласувана от експертите проектанти на Изпълнителя с правоспособност да изработват съответните части, съгласно Закона за камарите на архитектите и инженерите в инвестиционното проектиране, *като същото се доказва със заверени копия от валидни удостоверения за правоспособност.*

Всички проектни части се подписват от Възложителя, собственик на сградата, където е необходимо, а частите по чл. 139, ал. 4 от ЗУТ - и от лицето, упражняващо технически контрол в проектирането. Изпълнителят е длъжен да извърши необходимите корекции и преработки, ако такива се налагат, за своя сметка в срок до 10 дни след писмено уведомление от Възложителя.

*Изисквания за представяне на крайните продукти:* Работните проекти се представят в 4 (четири) екземпляра, на хартиен и магнитен носител /чертежи на програма AutoCAD 2010 или еквивалент/, като и един магнитен носител със сканирани проекти в .pdf формат. Изработените КСС трябва да бъдат предадени и във формати “.pdf” и “xls.”, по образците, утвърдени от управляващия орган на ОПРР 2014 – 2020.

 **2. Авторски надзор:**

Изпълнителят, ще упражнява авторския надзор по време на строителството, съгласно одобрените проектни документации и приложимата нормативна уредба посредством експертите проектанти по отделните части на проекта или упълномощени от тях лица при условие, че упълномощените лица притежават квалификация, съответстваща на заложените в процедурата минимални изисквания към съответния експерт проектант и са предварително одобрени от Възложителя.

Изпълнителят, чрез своите експерти, е длъжен да бъде на разположение на Възложителя през цялото времетраене на обновителните и ремонтни дейности.

Изпълнителят се задължава да упражнява авторски надзор в следните случаи:

а/ Във всички случаи, когато присъствието на проектант на обекта е наложително, след получаване на писмена покана от Възложителя;

б/ За участие в приемателна комисия на извършените строително - монтажни работи.

При необходимост от авторски надзор на обекта, Възложителят отправя писмена покана, изпратена чрез куриер, по факс или по електронна поща до Изпълнителя, в срок не по-малък от 24 часа преди датата и часа на посещението за извършването на всеки авторски надзор. Ако авторският надзор се отнася за неработен ден, необходимо е уведомяване 48 часа преди започване на почивните дни. При невъзможност на Изпълнителя да осигури на обекта на посочената в поканата дата експерта проектант изработил частта от проекта, за която е необходим авторски надзор, Изпълнителят се задължава да оторизира и осигури друг експерт, който да се яви на строителната площадка и извърши необходимия авторския надзор, като този експерт следва да отговоря на същите условия за професионален опит и квалификация като експерта, когото заменя. Изпълнителят, чрез своите експерти, е длъжен да упражнява авторския надзор своевременно и ефективно, като се отзовава на повикванията на Възложителя.

Авторският надзор ще бъде упражняван след писмена покана от Възложителя във всички случаи, когато присъствието на експерт проектант на обекта е наложително, относно:

* Присъствие при съставяне на и подписване на задължителните протоколи и актове по време на строителството и в случаите на установяване на неточно изпълнение на проекта, заверки - при покана от страна на Възложителя и др.;
* Наблюдение на изпълнението на строежа по време на целия период на изпълнение на строително-монтажните работи за спазване на предписанията на проектанта за точно изпълнение на изработения от него проект от страна на всички участници в строителството;
* Изработване и съгласуване на промени в проектната документация при необходимост по искане на Възложителя и/или по предложение на Консултанта, осъществяващ строителния надзор и др.;
* Заверка на екзекутивната документация за строежа след изпълнение на обектите.

**ІІ. ЗА ДЕЙНОСТ 2: Изпълнение на СМР:**

Изпълнението на СМР се извършва в съответствие с Част трета „Строителство” от ЗУТ и започва след издаване на разрешение за строеж от компетентните органи за обекта и подписване на ***Протокол обр. 2 за откриване на строителна площадка.***

Разрешение за строеж се издава от Общината при представяне на техническа документация за строеж.

Във връзка с точното спазване на инвестиционните проекти при изпълнението на СМР Изпълнителят посредством експертите си - правоспособни лица, автори на приложимата проектна документация по части, ще осъществява авторски надзор съобразно изискванията на чл. 162 от ЗУТ и договора за изпълнение. С осъществяването на надзор от експертите проектантите - автори на отделни части на работния проект, се гарантира точното изпълнение на проекта за строеж, спазването на архитектурните, технологичните и строителните правила и норми, както и подготовката на проектната документация за въвеждане на обекта в експлоатация.

Обстоятелствата, свързани със започване, изпълнение и въвеждане в експлоатация (приемане) на СМР5, ще се удостоверяват със съставяне и подписване от участниците на съответните актове и протоколи съобразно Наредба № 3 от 2003 г. за съставяне на актове и протоколи по време на строителството (обн., ДВ, бр. 72 от 2003 г).

Техническото изпълнение на строителството трябва да бъде изпълнено в съответствие с изискванията на българската нормативна уредба, техническите спецификации на вложените в строежа строителни продукти, материали и оборудване, и добрите строителни практики в България и в Европа.

***Общи изисквания към строежите и изисквания към строителните продукти и материали за трайно влагане в строежа, обект по проекта****:* изпълнителятследва да проектира, изпълнява и поддържа строежа в съответствие с изискванията на нормативните актове и техническата спецификация за осигуряване в продължение на икономически обоснован експлоатационен срок на съществените изисквания за:

1. механично съпротивление и устойчивост (носимоспособност);

2. безопасност при пожар;

3. хигиена, опазване на здравето и на околната среда;

4. безопасна експлоатация;

5. защита от шум;

6. икономия на енергия и топлосъхранение (енергийна ефективност).

С отчитане на горните нормативни изисквания, всички строителни продукти и материали, които се влагат от Изпълнителя при изпълнението на СМР в сградите, трябва да имат оценено съответствие съгласно горепосочената наредба.

Изпълнителят следва да изпълни строежа по такъв начин, че да не представлява заплаха за хигиената или здравето на обитателите, и за опазването на околната среда при:

1. отделяне на отровни газове;

2. наличие на опасни частици или газове във въздуха;

3. излъчване на опсна радиация;

4. замърсяване или отравяне на водата или почвата;

5. неправилно отвеждане на отпадъчни води, дим, твърди или течни отпадъци;

6. наличие на влага в части от строежа или по повърхности във вътрешността на строежа.

Всяка доставка на строителната площадката и/или в складовете на Изпълнителя на строителни продукти, които съответстват на европейските технически спецификации, трябва да има СЕ маркировка за съответствие, придружени от ЕО декларация за съответствие и от указания за прилагане, изготвени на български език.

На строежа следва да бъдат доставени само строителни продукти, които притежават подходящи характеристики за вграждане, монтиране, поставяне или инсталиране в сградите и само такива, които са заложени в проектите на сградите със съответните им технически характеристики, съответстващи на техническите правила, норми и нормативи, определени със съответните нормативни актове за проектиране и строителство.

Всяка доставка ще се контролира от инвеститорския контрол и консултанта, упражняващ строителен надзор на строежа.

Доставката на оборудване, потребяващо енергия, свързано с изпълнение на енергоспестяващи мерки в сградите трябва да бъде придружено с документи, изискващи се от Наредбата за изискванията за етикетиране и предоставяне на стандартна информация за продукти, свързани с енергопотреблението, по отношение на консумацията на енергия и на други ресурси (обн., ДВ, бр. 41 от 2011 г.).

***Строителни продукти и уреди, потребяващи енергия***

Доставката на всички продукти, материали и оборудване, необходими за изпълнение на строителните и монтажните работи за сградата е задължение на Изпълнителя.

В строежа трябва да бъдат вложени материалите, определени в проекта и отговарящи на изискванията в българските и/или европейските стандарти. Доставяните материали и оборудване трябва да са придружени със съответните сертификати за качество и произход, декларации за съответствие от производителя или от представителя му и други документи, съгласно изискванията на Закона за техническите изисквания към продуктите и другите подзаконови нормативни актове, уреждащи тази материя.

Всяка промяна в одобрения проект трябва да бъде съгласувана и приета от Възложителя.

Изпълнителят е задължен да изпълни възложените работи и да осигури работна ръка - работници топлоизолация, работници хидроизолация, ел. работници, работници монтаж дограма, бояджии и общи работници; материали; строителни съоръжения; заготовки; изделия и всичко друго необходимо за изпълнение на строежа.

Изпълнителят точно и надлежно трябва да изпълни договорените работи според одобрения от Възложителя работен проект и качество, съответстващо на БДС. Да съблюдава и спазва всички норми за предаване и приемане на СМР и всички други нормативни изисквания. При възникнали грешки от страна на Изпълнителя, същият да ги отстранява за своя сметка до приемане на работите от страна на Възложителя и от съответните държавни институции.

Изпълнителят трябва да съхранява Заповедната книга на строежа. Всички предписания в Заповедната книга да се приемат и изпълняват само ако са одобрени и подписани от посочен представител на Възложителя. Всяко намаление или увеличение в обемите, посочени в договора, ще се обявява писмено и съгласува преди каквато и да е промяна в проекта и по-нататъшното изпълнение на поръчката и строителството.

***Изисквания относно осигуряване на безопасни и здравословни условия на труд. План за безопасност и здраве:***

По време на изпълнение на строителните и монтажните работи Изпълнителят трябва да спазва изискванията на Наредба № 2 от 2004 г. за минимални изисквания за здравословни и безопасни условия на труд (обн., ДВ, бр. 37 от 2004 г.) при извършване на строителни и монтажни работи, както и по всички други действащи нормативни актове и стандарти относно безопасността и хигиената на труда, техническата и пожарната безопасност при строителство и експлоатация на подобни обекти, а също и да се грижи за сигурността на всички лица, които се намират на строителната площадка.

Изпълнителят е длъжен да спазва изискванията на нормативните документи в страната по безопасност и хигиена на труда, пожарна безопасност, екологични изисквания и други свързани със строителството по действащите в страната стандарти и технически нормативни документи за строителство.

Изпълнителят е длъжен да спазва одобрения от Възложителя и компетентните органи План за безопасност и здраве за строежа. Възложителят, чрез Консултанта изпълняващ строителен надзор, ще осигури Координатор по безопасност и здраве за етапа на строителството в съответствие с изискванията на Наредба № 2 от 2004 г. за минимални изисквания за здравословни и безопасни условия на труд при извършване на строителни и монтажни работи.

***Изисквания относно опазване на околната среда:***

При изпълнение на строителните и монтажните работи Изпълнителят трябва да ограничи своите действия в рамките само на строителната площадка.

След приключване на строителните и монтажните работи Изпълнителят е длъжен да възстанови строителната площадка в първоначалния вид - да изтегли цялата си механизация и невложените материали и да остави площадката чиста от отпадъци.

***Системи за проверка и контрол на работите в процеса на тяхното изпълнение:***

Възложителят ще осигури Консултант, който ще упражняване строителен надзор съгласно чл. 166, ал. 1, т. 1 от ЗУТ.

Възложителят и/или Консултантът може по всяко време да инспектират работите, да контролират технологията на изпълнението и да издават инструкции за отстраняване на дефекти, съобразно изискванията на специфицираната технология и начин на изпълнение. В случай на констатирани сериозни дефекти, отклонения и ниско качествено изпълнение, работите се спират и Възложителят уведомява Изпълнителя за нарушения в договора.

Всички дефектни материали и оборудване се отстраняват от строежа, а дефектните работи се разрушават за сметка на Изпълнителя. В случай на оспорване се прилагат съответните стандарти и правилници и се извършват съответните изпитания.

***Проверки и изпитвания:***

Изпълнителят е длъжен да осигурява винаги достъп до строителната площадка на упълномощени представители на Възложителя и Консултанта.

Изпитванията и измерванията на извършените строително - монтажни работи следва да се изпълняват от сертифицирани лаборатории и да се удостоверяват с протоколи.

Текущият контрол от Изпълнителя на строително-монтажните работи следва да се извършва по начин, осигуряващ необходимото качество на изпълнение.

***Контрол по време на строителния процес:***

Контролът се осъществява от:

* Консултантът, осъществяващ строителен надзор;
* Инвеститорски контрол на общината в качеството й на Възложител - осъществяват проверки на място.

В рамките на строителния процес ще се извършват проверки на място, които ще включват:

* проверка на съответствието на реално изпълнени СМР с работните проекти и всички изменения в тях, одобрени от общината;
* измерване на място на реално изпълнени СМР от Протокола за приемане на извършени СМР за сравняване с актуваните от изпълнителите и одобрени от строителния надзор и инвеститорския контрол, количества и тези по КСС;
* проверка за технологията на изпълнение и качеството на вложените материали и продукти, и съответствието им с изискванията на работния проект;
* проверка на сроковете на изпълнение в съответствие с приетите графици.

***Общи и специфични изисквания към строителните продукти.***

Строителните продукти, предназначени за трайно влагане в сградите трябва да са годни за предвижданата им употреба и да удовлетворяват основните изисквания към строежите в продължение на икономически обоснован период на експлоатация и да отговарят на съответните технически спецификации и националните изисквания по отношение на предвидената употреба. Характеристиките им трябва да са подходящи за вграждане, монтиране, поставяне или инсталиране при проектиране на сградите и техните обновявания, ремонти и реконструкции.

По смисъла на Регламент № 305:

 **-** „*строителен продукт*“ означава всеки продукт или комплект, който е произведен и пуснат на пазара за трайно влагане в строежи или в части от тях и чиито експлоатационни показатели имат отражение върху експлоатационните характеристики на строежите по отношение на основните изисквания към строежите;

* „*комплект*“ означава строителен продукт, пуснат на пазара от един-единствен производител, под формата на набор от най-малко два отделни компонента, които трябва да бъдат сглобени, за да бъдат вложени в строежите;

 - „*съществени характеристики*“ означава онези характеристики на строителния продукт, които имат отношение към основните изисквания към строежите;

 - „*експлоатационни показатели на строителния продукт*“ означава експлоатационните показатели, свързани със съответните съществени характеристики, изразени като ниво, клас или в описание.

Редът за прилагане на техническите спецификации на строителните продукти е в съответствие с Регламент № 305, чл. 5, ал. 2 и 3 от ЗТИП и Наредба № РД-02-20- 1/05.02.2015г. за условията и реда за влагане на строителни продукти в строежите на Република България, обн. с ДВ, бр.14/2015г., в сила от 01.03.2015г. Строителните продукти се влагат в строежите въз основа на съставени декларации, посочващи предвидената употреба и се придружават от инструкция и информация за безопасност на български език. **Декларациите с**а:

1) *декларация за експлоатационни показатели* съгласно изискванията на Регламент (ЕС) № 305/2011 и образеца, даден в приложение ІІІ на Регламент (ЕС) № 305/2011, когато за строителния продукт има хармонизиран европейски стандарт или е издадена Европейска техническа оценка. При съставена декларация за експлоатационни показатели на строителен продукт се нанася маркировка „СЕ“ ;

2) *декларация за характеристиките на строителния продукт*, когато той не е обхванат от хармонизиран европейски стандарт или за него не е издадена ЕТО. При съставена декларация за характеристиките на строителен продукт не се нанася маркировката „СЕ“;

3) *декларация за съответствие с изискванията на инвестиционния проект*, когато строителните продукти са произведени индивидуално или по заявка, не чрез серийно производство, за влагане в един единствен строеж.

Декларациите следва да демонстрират съответствие с българските национални изисквания по отношение на предвидената употреба или употреби, когато такива са определени.

На строежа се доставят само строителни продукти, които притежават подходящи характеристики за вграждане, монтиране, поставяне или инсталиране в сградите и само такива, които са заложени в проектите на сградите със съответните им технически характеристики, съответстващи на техническите правила, норми и нормативи, определени със съответните нормативни актове за проектиране и строителство.

Всяка доставка се контролира от консултантът, упражняващ строителен надзор на строежа.

**Приложение:**

1. Количествена сметка:

Изготвил:

**инж. Агница Костова**

*Ръководител на проект*